Ahmad Dhani

Dhani Ahmad Prasetyo, S.H. (lahèr 26 Mèi 1972), èkennal secara profesional mènangka Ahmad Dhani, iya arèya sorang musikus, politikus, bân pengusaha abhângsah Inḍonèsia. Dhibi'en arèya sè aghâbây bân sè mèmpèn dâri grup musik Dewa 19 sè tamaso' sala sèttonb band palèng rajâ salanjhângah ḍekaḍe 1990-an bân 2000-an. Salaèn majhu dhâddhi kibordis bân sesekalè vokalis ka grup kasebbhut, Dhani kèya panèka produser bân tokang ghâbây sabâgiyân laghu-laghuna. Saampon jhâjâh sarèng Dewa 19, dhibi'en kèya jhâjâh angorbitaghi bânynyak orèng sè anyanyi bân grup musik bân panèka sè aghâbây bân sè mèmpèn Rèpublik Cinta Management. Salanjhângah karierra, Dhani ella aghâbây lebbi ḍâri 200 laghu sè ella ènyanyiaghi ka macâmma artis akanta Reza Artamevia, Anang Hermansyah, Ari Lasso, Judika, Agnes Monica, Ratu, Mulan Jameela, bân salaènna.

Dhani èkennal mènangka tokoh sè kontroversial bân segghut amancèng pro bân kontra. Dhibi'en kèya èkennal mènangka musisi kalabân eksperimentasi musik bân lèrèk puitis sè ngutip tor-cator mutèara dâri bhujângghâ kotara. Majalah MTV Trax edisi ḍâ'-aḍâ' taon 2002 anobataghi Dhani mènangka sala sèttong "25 Musisi/Grup Palèng Apangaroh Dâlâm Musik Inḍonèsia". Majalah Rolling Stone kèya anâmpataghi ka ḍâlâm ḍaftar "The Immortals: 25 Artis Indonèsia sè palèng rajâ salanjhângah robuk.

## Kaoḍi'en Awwâl
Lahèr è Sorbhâjâh, Ahmad Dhani iya arèya ana' dâ'-adâ' dâri Tello' satarètanan ḍâri pernikahan Eddy Abdul Manaf bin Rusta Sastra Atmadja sè panèka sorang diplomat sè aḍârâ sodhâh, asal Ghârut - Jhâbâh bârâ', sareng Joyce Theresia Pamela Kohler, sorang Inḍonèsia katoronan Jèrman. Emba bhuju'un, Jan Pieter Friederich Kohler iya arèya katironan Jèrman lahèr è Hinḍia Bâlândhâ ka gain 1883. Kakak kabâllunnah Dhani, Dadang S. Manaf iya arèya musisi Inḍonèsia bân panèka pangaro rajâ ka minat musik Dhani sajjhek robuk kini'in. Eppa'an Dhani amelleaghi keyboard bilâ dhibi'en ghik ngudâh bân majer kaangghuy les musik, cè' èaposnah bân ngarep Dhani bhâkal ongghul ḍâlâm hal musik klasik. Dhibi'en cè' èpangaroh sareng band rock Inggris Queen tamaso' calempong Brian May "Red Special" sè dhibi'en angghuy bâkto tur, kèya calempong rowa angghâl è vidio klip Bânni Rosèya. Panakannah, Sukma Perdana Manaf otabâ sè èkennal kalabân nyama Ytonk (ana' ḍâ'-aḍâ' dâri Dadang S. Manaf), iya arèya personil dâri band Calubeighties.

### Penḍiḍikan
Dhani matammat pendidikan ah è SMP Negeri 2 Sorbhâjâh. È SMP Negeri Sorbhâjâh, Dhani atemmuh kalabân Andra Junaidi Ramadhan, sè pas dhâddhi gitaris è kalompo' musik eh. Lulus ḍâri pendidikan menengah attas,  Dhani alanjut aghi studi jurusân Èlmo Hokom è Universitas Pancasila taon 1992, namong mèlè kalowar tanpa ghellâr sarjana. È Universitas Pancasila sè èkennal mènangka kampus ternyama kânnângânnah para artis bân politikus ternama è ibu kotta nyareh èlmo, Dhani atemmuh sarèng sorang mahasiswi, Reza Artamevia, sè pas ètarèk dhâddhi penyayi kadhibi' bân penyanyi latar è Dewa 19.

## Perjhâlânan Karier

### Dewa 19
Bhâkat musik Dhani molaè bâḍâ bâjâ toju' è bangku SMP Negeri 6 Sorbhâjâh. Dhani abhârâng 3 orèng sahabhât ah Andra Junaidi, Erwin Prasetya, bân Wawan Juniarso, pas majhâgâh grup musik anyama Dewa ka taon 1986. Dhani dhâddhi vokal, Keyboard bân pimpinan. ḍârinah ghilâ ka musik, ta' jârâng Dhani bolos sakolah kaangghuy ghun entar akompol abhârâng cakancanah è Dewa kaangghuy ghun amaèn musik è romanah Wawan è kawasan Kompleks Universitas Airlangga. Dhanu asallah sè menteng è jalur rock, pas nyobak jalur musik jazz sè pas ètorok èh èobânah nyamah Dewa dhâddhi Downbeat. Abhârâng Downbeat, Dhani sempet ajuaraè Festival Jazz Dâ-ngodâ se-Jhâbâh Tèmor, Juara I Festival band SLTA '90 otabâ juara II Djarum Super Fiesta Musik. Namong ahèr ah Dhani abâli ka jalur rock bân angibaraghi bendirâ Dewa 19 kalabân tambâân Ari Lasso.

Polana ta' andi' studio sè memadai è Sorbhâjâh, ka taon 1991 Ahmad Dhani hèjjrâ ka Jakarta kaangghuy nyarèh perusaahan rekaman sè bhâkal alèbelih Dewa 19. Kalabân modal sâbâdâna, Dhani dhiddâ' rimba ibu kotta, alibâlih dâri sèttong perusahaan rekaman ka perusahaan rekaman sè laèn ngangghuy bus kotta. Saampon sempet ètola' sajumlah label, ahèr ah Dhani èlèrèk sareng Jan Djuhana dâri Team Records. Usaha Dhani ta' calatoh, album dâ'-adâ' an Dewa 19 (1992) jhâjâh rajâ kalabân terkenallah sajumlah hits akanta "Kerrong" bân "abâ' dhibi' ta' Parappa'an  atarèsna polè". Album rèya ècatât mènangka album sè palèng pajuh 1993 bân Dewa èanugerahi mènangka ḍâtângan anyar sè Palèng bhâghus. Sukses Dewa 19 alanjut è album-album samarèna. Sampè' satiyyah ta' korang ḍâri 11 album sè ella èliris Dhani abhârâng Dewa, yakni Dewa 19 (1992), Format Robuk Adâ' (1994), Sè Palèng Bhâghus (1995), Pandawa Lèma' (1996), The Best Of Dewa 19 (1999), Bintang Lèma' (2000), Tarèsnaaghi Tarèsna (2002), Attas Nyamah Tarèsna I & 2 (2004), Laskar Tarèsna (2004), Rèpublik Tarèsna (2006), bân Kerajaan Tarèsna (2007). Makkè ella brâmpan kalè ngalamih aobè personel, sampè' satiyyah Dewa 19 ghik pagghun eksis è blantika musik Indonèsia.

### Karir Laèn
Salaèn aktif è Dewa 19, Dhani kèya sibuk kalabân kegiatan sè laèn. Ka taon 1999, dhibi'en sempet aghâbây Ahmad Band, sè sempet èkennal kalabân tembang "Bidhâddhâri è Keseppèan" bân "Engko' Tarèsna Bâ'ân Bân Rowa". Salaèn Rowa Dhani kèya dhâddhi produser artis laèn salaènnah Dewa 19. Ka taon 1997, Dhani sukses angorbitaghi penyanyi R&B Reza Artamevia kalabân aproduksi 2 Album ah, Keajaiban (1997) bân Keabadian (1999). Sajjhek saat rowa, dhibi'en molaè segghut aproduseri artis laèn bân alahiraghi bhâkat-bhâkat anyar ḍâlâm dhunynya musik. Dhani kèya berhasil angobâ Denada dâri penyanyi rap dhâddhi penyanyi R&B bâkto aghârâp album sè nomèr tello' atajuk Awwâl Anyar (2000). Dhani pas berhasil nemmuh Tere bân aproduseri album dâ'-adâ' an Awwâl Sè Lèbur (2002). Dhibi'en kèya abimbing bininah Maia bâkto abântuk bân marajâh duo Ratu.

### The rock
Amolaè ḍâri perekaman album solona è Australia, Dhani atemmuh kalabân 3 anggota band Hospital The Musical, yakni Clancy Alexander Tucker, Xachry Haidee-Keene, Michael Bennett è Studio 301, Sydney - Australia. Ḍâri pertemmuan rowa muncul ide kaangghuy akolaborasi ḍâlâm grup musik. Dhani sè anḍi' niat kaangghuy go internasional neremah ajâghân kasebbhut bân terbentuk The Rock sè dimmah Hospital The Musical ta' bubar bân Dhani kèya ta' adhinaaghi Dewa 19. Ka Agustus 2007, lahèr album dâ'-adâ' an The Rock kalabân tajuk Master Mister Ahmad Dhani sè acetak single "Munajat Tarèsna".

## Sombher